Partiet hadde dårlig økonomi frem til finansieringsgruppen Vort Land begynte å kanalisere midler til de som ønsket at Frisinnede Venstre skulle opptre mer selvstendig. Hoveddelen av stortingsgruppen strittet imot, men mistet noe av initiativet i partiet. Den fremste talsmannen for en selvstendig retning var redaktøren i , Rolf Thommessen. Det samme var en av partiets viktigste ideologer, sosialøkonomen Oskar Jæger. Han så på Høyre som et klasseparti og ønsket å utvikle Frisinnede Venstre til et sosialt reformparti, fritt for særinteresser.